《閒处光阴轩为章文浩二首 其二》
明代·董纪

宜捲湘帘且莫垂，要看清景半涵池。云过影落萍开处，风起声涵竹动时。

对客不辞分险韵，留僧必欲了残棋。日长犹恨无消遣，髣髴仙家岁月迟。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》